CELEX: 32022D0012
Language: fi
Date: 2021-12-02 00:00:00
Title: Neuvoston päätös (EU) 2022/12, annettu 2 päivänä joulukuuta 2021, Välimeren merellisen ympäristön ja rannikkoalueiden suojelemisesta tehdyn yleissopimuksen (Barcelonan yleissopimus) ja sen pöytäkirjojen sopimuspuolten 22. kokouksessa Euroopan unionin puolesta otettavasta kannasta päätökseen toimittaa ehdotus koko Välimeren nimeämisestä rikkioksidipäästöjen valvonta-alueeksi (MED SOx ECA) aluksista aiheutuvan meren pilaantumisen ehkäisemisestä tehdyn kansainvälisen yleissopimuksen (Marpol-yleissopimus) liitteen VI mukaisesti

7.1.2022   
               
               
                  FI
               
               
                  Euroopan unionin virallinen lehti
               
               
                  L 4/10
               
            
         NEUVOSTON PÄÄTÖS (EU) 2022/12,
         annettu 2 päivänä joulukuuta 2021,
         Välimeren merellisen ympäristön ja rannikkoalueiden suojelemisesta tehdyn yleissopimuksen (Barcelonan yleissopimus) ja sen pöytäkirjojen sopimuspuolten 22. kokouksessa Euroopan unionin puolesta otettavasta kannasta päätökseen toimittaa ehdotus koko Välimeren nimeämisestä rikkioksidipäästöjen valvonta-alueeksi (MED SOx ECA) aluksista aiheutuvan meren pilaantumisen ehkäisemisestä tehdyn kansainvälisen yleissopimuksen (Marpol-yleissopimus) liitteen VI mukaisesti
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki muutetun Välimeren merellisen ympäristön ja rannikkoalueiden suojelemisesta tehdyn yleissopimuksen, jäljempänä ’Barcelonan yleissopimus’, neuvoston päätöksellä 1999/802/EY (1), ja se tuli voimaan 9 päivänä heinäkuuta 2004.
                  
               
                     (2)
                  
                  
                     Barcelonan yleissopimuksen 18 artiklan 2 kohdan vi alakohdan mukaan Barcelonan yleissopimuksen ja sen pöytäkirjojen sopimuspuolten kokous harkitsee ja toteuttaa kaikkia toimia, jotka ovat tarpeen Barcelonan yleissopimuksen ja pöytäkirjojen tavoitteiden saavuttamiseksi. Sopimuspuolten kokouksen työjärjestyksen 43 artiklan mukaan pöytäkirjat, rahoitusohjeet ja sisältöä koskevat päätökset tehdään läsnä olevien ja äänestävien sopimuspuolten kahden kolmasosan enemmistöllä, jollei Barcelonan yleissopimuksessa toisin määrätä.
                  
               
                     (3)
                  
                  
                     Barcelonan yleissopimuksen ja sen pöytäkirjojen sopimuspuolten odotetaan hyväksyvän 7–10 päivänä joulukuuta 2021 pidettävässä 22. kokouksessaan päätöksen, jäljempänä ’sopimuspuolten päätös’, ehdotuksen toimittamisesta vuonna 2022 pidettävään Kansainvälisen merenkulkujärjestön, jäljempänä ’IMO’, meriympäristön suojelukomitean 78. kokoukseen, jäljempänä ’MEPC 78’; ehdotus koskee koko Välimeren nimeämistä rikkioksidipäästöjen valvonta-alueeksi, jäljempänä ’Med SOx ECA’,) ja siinä täsmennetään, milloin nimeäminen tulee voimaan.
                  
               
                     (4)
                  
                  
                     Sopimuspuolten päätös koskee ympäristönsuojelua, joka kuuluu perussopimuksen 4 artiklan 2 kohdan e alakohdan mukaisesti unionin ja sen jäsenvaltioiden jaetun toimivallan piiriin. Sopimuspuolten päätös ei koske alaa, joka kuuluu suurelta osin unionin sääntöjen soveltamisalaan tällaisen suojelun osalta. Unioni ei aio hyödyntää mahdollisuutta käyttää ulkoista toimivaltaansa sopimuspuolten päätöksen piiriin kuuluvilla aloilla, joilla sen toimivaltaa ei ole toistaiseksi käytetty sisäisesti.
                  
               
                     (5)
                  
                  
                     On aiheellista vahvistaa Barcelonan yleissopimuksen ja sen pöytäkirjojen sopimuspuolten kokouksessa unionin puolesta otettava kanta, koska sopimuspuolten päätöksessä tullaan tekemään MEPC 78 78. kokoukselle ehdotus sellaisen järjestön puolesta, jonka sopimuspuoli unioni on, koko Välimeren nimeämisestä rikkioksidipäästöjen valvonta-alueeksi (MED SOx ECA), ja näin ollen kyseessä on säädös, jolla on oikeusvaikutuksia.
                  
               
                     (6)
                  
                  
                     Koska sopimuspuolten päätöksen tarkoituksena on saattaa ajan tasalle Välimeren suojelua koskevat vaatimukset meriympäristön pilaantumisen vähentämistä ja ihmisten terveyden suojelemista koskevan unionin tavoitteen mukaisesti, unionin olisi puollettava sopimuspuolten päätöksen hyväksymistä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Barcelonan yleissopimuksen ja sen pöytäkirjojen sopimuspuolten 22. kokouksessa unionin puolesta otettava kanta on puoltaa päätöstä, jonka mukaan toimitetaan Kansainvälisen merenkulkujärjestön meriympäristön suojelukomitean 78. kokoukseen ehdotus koko Välimeren nimeämisestä rikkioksidipäästöjen valvonta-alueeksi Med SOx ECA ja täsmentää voimaantulopäivä.
         
         
            2 artikla
            Unionin edustajat voivat jäsenvaltioita kuullen sopia 1 artiklassa tarkoitetun kannan tarkentamisesta Barcelonan yleissopimuksen ja sen pöytäkirjojen sopimuspuolten 22. kokouksessa tapahtuvan kehityksen valossa paikalla järjestettävien koordinointikokousten aikana ilman uutta neuvoston päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. VRTOVEC
            
         
         
            (1)  Neuvoston päätös 1999/802/EY, tehty 22 päivänä lokakuuta 1999, Välimeren suojelemista pilaantumiselta koskevaan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehtyjen muutosten hyväksymisestä (Barcelonan yleissopimus) (EYVL L 322, 14.12.1999, s. 32).